PMIndiaData/PMIndiaSum huggingface dataset:
মন্ত্রীমন্দলনা, ঐচ.য়ু.আর.এল.না এফ.সি.আই.এল.গী গোরখপুর অমসুং সিন্দ্রীগী য়ুনিৎশিং লোইননা ঐচ.এফ.সি.এল.গী বরৌনী য়ুনিৎ অমুক হন্না হিংগৎন্নবগীদমক কন্সেসন এগ্রিমেন্ত অমসুং লেন্দ লীজ এগ্রিমেন্তা লম ফংহন্নবগীদমক অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা মখাদা পীরিবা ৱাফমশিং অসিদা অয়াবা পীখ্রে – হিন্দুস্তান উর্বরক অমসুং রসায়ন লিমিতেদ (ঐচ.য়ু.আর.এল.)তা লীজদা লম ফংহনবা। হিন্দুস্তান উর্বরক অমসুং রসায়ন লিমিতেদ (ঐচ.য়ু.আর.এল.)না ফর্তিলাইজর কোর্পোরেসন ওফ ই্দিয়া লিমিতেদ (এফ.সি.আই.এল.)কী গোরখপুর অমসুং সিন্দ্রী য়ুনিৎশিং লোইননা হিন্দুস্তান ফর্তিলাইজর কোর্পোরেসন লিমিতেদ (ঐচ.এফ.সি.এল.)কী বরৌনী য়ুনিৎপু নৌনা হিংগৎহন্নবগীদমক কন্সেসন এগ্রিমেন্ত লোইননা লেন্দ লীজ এগ্রিমেন্ত ফংহনবা। অমসুং গোরখপুর, সিন্দ্রী অমসুং বরৌনীগী প্রোজেক্ত অহুমগীদমক্তা ঐচ.য়ু.আর.এল. অমসুং এফ.সি.আই.এল./ঐচ.এফ.সি.এল.গী মরক্তা য়ানখিবগী মখাদা এগ্রিমেন্ত মহুৎ অমসুং অতৈ এগ্রিমেন্তশিংবু অয়াবা পীনবগীদমক্তা ইন্তর-মিনিস্ত্রিয়েল কমিতিদা শিন্নবা। শাফুঃ এফ.সি.আই.এল./ঐচ.এফ.সি.এল.গী গোরখপুর, সিন্দ্রী অমসুং বরৌনী য়ুনিৎশিং হন্না হিংগৎহনবনা ফর্তিলাইজরগী লমদা মতিক চানা ইনভেস্ত তৌবা ঙমহল্লগনি। য়ুনিৎশিং অসি জগদিশপুর-হল্দিয়া পাইপ্লাইন (জে.ঐচ.পি.এল.)গী অথোইবা কস্তমর ওইনা মথৌ তৌগনি, মসি অৱাং ভারত্তা মরু ওইবা ইনফ্রাস্ত্রকচরশিংগী চাউখৎ-থৌরাংগীদমক শন্দোক্লি। মসিদগী লমদম অসোমদা থবক পীবগী খুদোংচাবা ফংহল্লগনি অমসুং অৱাংগী লমদম/রাজ্যগী শেনমিৎলোন্দা খোংজেল য়াংশিল্লগনি। ফর্তিলাইজর য়ুনিৎশিং হন্না হিংগৎহনবা অসিদগী য়ুরিয়াগী দোমেস্তিক পোৎথোক হেনগৎলগনি অমসুং মদুগী মহয় ওইনা য়ুরিয়া মরাং কাইরগনি। ৱারোলঃ এন.তি.পি.সি., আই.ও.সি.এল., সি.আই.এল. অমসুং এফ.সি.আই.এল./ঐচ.এফ.সি.এল.গী অপুনবা ভেঞ্চর কম্পেনী অসি গোরখপুর, সিন্দ্রী অমসুং বরৌনীদা ফর্তিলাইজর রিভাইবেল প্রোজেক্তশিং থবক পাইখৎপা ঙম্ননবা ২০১৬তা লিংখৎখি। মফম অহুম অসিদা ফর্তিলাইজর প্রোজেক্তশিং লিংখৎপনা ঐচ.য়ু.আর.এল.গী মতেংগীদমক এফ.সি.আই.এল./ঐচ.এফ.সি.এল.না ঐচ.য়ু.আর.এল.গা লোইননা লীজ এগ্রিমেন্তা খুয়েক পীনগনি। লমগী লীজ চহি ৫৫গী তৌনগনি। লীজী (ঐচ.য়ু.আর.এল.)না লীজর (এফ.সি.আই.এল./ঐচ.এফ.সি.এল.)দা চহি খুদিংগী নোমিনেল লীজগী ভারা লুপা লাখ ১ পীগনি। এফ.সি.আই.এল.গী সিন্দ্রী অমসুং গোরখপুর য়ুনিৎশিং লোইনা ঐচ.এফ.সি.এল.গী বরৌনী য়ুনিৎকীদমক্তা কন্সেসন এগ্রিমেন্তকী মনুংদা এফ.সি.আই.এল./ঐচ.এফ.সি.এল. লোইননা ঐচ.য়ু.আর.এল. (কন্সেসনৈর)গী মরক্তা য়ানবা পুরক্কনি, মসিগী মনুংদা ঐচ.য়ু.আর.এল.দা দিজাইন, ইঞ্জিনিয়রিং, কন্সত্রক্সন, প্রোক্যুর্মেন্ত, তেস্তিং, কমিস্নিং, ওপরেৎ অমসুং ফর্তিলাইজর প্লান্তশিং য়েংশিনবা/ঙাক-শেনবা অমসুং মসিগী পোৎথোকশিং য়োনবগী হক ফংগনি। ঐচ.য়ু.আর.এল.না শেন্থং ফংনবগীদমক লম এলোৎমেন্ত তৌবগী পান্দমদা মীৎয়েং থমদুনা এফ.সি.আই.এল./ঐচ.এফ.সি.এল.না, অখন্নবা প্রোজেক্তশিংগীদমক্তা লেন্দরশিংগী মীহুৎশিং লোইননা ঐচ.য়ু.আর.এল.গী মরক্তা পাংথোক্কদবা ত্রাই-পেত্রাইৎ এগ্রিমেন্ত অমা ওইরিবা সবস্তিত্যুসন এগ্রিমেন্ত অদুগীদমক্তা প্রোজেক্ত খুদিংমক্কী মতাংদা লেন্দরগী কাংলুপ্না খুয়েক পীরবা মতুংদা য়ান-চেরোল অসিদা খুয়েক পীবগী মথৌ তাবা লৈগনি।
পদ্ম শ্রী এৱার্দী শ্রী নন্দা প্রুসতীনা লৈখিদবদা প্রধান মন্ত্রীনা অৱাবা ফোংদোকখ্রে

পদ্ম শ্রী এৱার্দী শ্রী নন্দা প্রুসতী জীনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; “শ্রী নন্দা প্রুসতী জীনা লৈখিদবদা অৱাবা ওইহল্লে। ওরিশাদা এজুকেসন শন্দোকপদা মহাক্না লৌখিবা থৌদাং অদুনা অদুনা মরম ওইরগা খ্বাইদগী ইকায় খুম্নরিবা “ওজা নন্দা”বু” চারোল শুরোন কয়ানা নিংশিংদুনা লৈহৌরগনি। পদ্ম এৱার্দশিং য়েন্থোকপগী থৌরমদা হপ্তা খরগী মমমাংদা জাতিগী পুক্নিং অমসুং নোক্লুনবা অদু মহাক্না চিংশিনখি। ওম শান্তি।
দবল তেক্সসেসন মুথৎনবা ভারত অমসুং চিলীগী মরক্তা য়ানচে অমসুং প্রোতোকোল লৈনবা মন্ত্রীমন্দলনা অয়াবা পীরে

দবল তেক্সসেসন মুথৎনবা অমসুং ইনকম তেক্স থিদনবা হোৎনবা থিংনবা ভারত অমসুং চিলীগী মরক্তা দবল তেক্সসেসন এভোইদেন্স এগ্রিমেন্ত (দি তি এ এ) অমসুং প্রোতোকোলদা খুৎয়েক পীনবা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। অচৌবা কান্নবা: দবল তেক্সসেসন মুথৎনবা হোৎনবদা দি তি এ এনা মতেং পাংগনি। এগ্রিমেন্তগী খুৎথাংদা তেক্স লৌনবগী হকশিং নাখৈ শেংনা য়েন্থোক্নবা অসিনা লৈবাক অনিমক্কী ইনভেস্তরশিং অমসুং ললোন-ইতিক তৌরিবশিংদা তেক্সকী চপ চাবা অমা খঙহনগনি অমসুং ইন্তরেস্ত, রোয়ালতীশিং অমসুং তেক্নিকেল সর্বিসশিংগী ফীশিংগী চাং লেপথোকপা ঙমহনগনি। এগ্রিমেন্ত অমসুং প্রোতোকোল অসিনা জি-২০ ও ই সি দি বেজ ইরোজন প্রোফিত সিফতিং (বি ই পি এস) প্রোজেক্তকী ৱারপশিং চৎনবা ঙমহনগনি। বি ই পি এস প্রোজেক অসিনা তেক্স রুলশিং মান্নদবা অমসুং অহোবা লৈবশিং লৌথোক্তুনা তেক্স প্লান তৌবগী লাল্লোং খঙহনগনি। লাল্লোং পায়খৎপা অমসুং পান্দমশিং: মন্ত্রীমন্দলনা অয়াবা পীরবা মতুংদা, এগ্রিমেন্ত অমসুং প্রোতোকোল চৎনবা হৌনবা দরকার ওইবা থবকশিং মপুংফানা লোইশিনগনি। থবক ওইনা পাংথোকপা অমসুং পাউ পীবা মিনিস্ত্রীনা য়েংশিনগনি।
ঐখোয়দা সংবিধান শিন্নবিরম্বা অথোইবশিংগী মফমদা ঐখোয়না শ্রদ্ধাঞ্জলি কৎচরি: প্রধান মন্ত্রী

প্রধান মন্ত্রী, শ্রী নরেন্দ্র মোদীনা ঐখোয়দা সংবিধান শিন্নবিরম্বা অথোইবশিংগী মফমদা শ্রদ্ধাঞ্জলি কৎখ্রে অমদি লৈবাক্কীদমক মখোয়না শাগৎচরম্বা মঙলান মঙফাওনহন্নবা লেপ্লিবা খোঙফম অমুক হন্না থমখ্রে‍। ত্বীত অমদা, প্রধান মন্ত্রীনা হায়খি; “ঙসি, কনস্তিত্যুসন দে অসিদা, ঐখোয়দা সংবিধান শিন্নবিরম্বা অথোইবশিংগী মফমদা শ্রদ্ধাঞ্জলি কৎখ্রে অমদি লৈবাক্কীদমক মখোয়না শাগৎচরম্বা মঙলান মঙফাওনহন্নবা লেপ্লিবা খোঙফম অমুক হন্না থমজরি‍।”
প্রধান মন্ত্রী মোদীনা কোল অমসুং মাইনিং সেক্তরদা ইনোৎ পীনবা লম্বীশিং খন্ন-নৈননবা মীফম অমা পাংথোকখ্রে

প্রধান মন্ত্রী নরেন্দ্র মোদীনা কোবিদ-১৯গী বেকদ্রোপতা ইকোনোমীদা ইনোৎ পীনবা মাইন অমসুং কোল সেক্তরশিংদা পোতেন্সিয়েল ইকোনোমিক রিফোর্মশিং খন্ন-নৈননবা মীফম অমা পাংথোকখ্রে। খন্ন-নৈনবা অদুদা দোমেস্তিক রিসোর্সশিংদগী মিনরেল রিসোর্সশিং লায়না অমসুং মরাং কায়না ফংহনবা, এক্সপ্লোরেসন হেঙ্গৎহনবা, ইনভেস্তমেন্ত অমসুং মোদর্ন তেক্নোলোজীগী পুক্নিং চিংশিনবা, ত্রান্সপরেন্ত অমসুং ইফিসিয়েন্ত প্রোসেসশিংগী থোংদা য়াম্না চাউনা এম্প্লোইমেন্ত জেনরেৎ তৌবা য়াওরি। অহেনবা ব্লোকশিং ওক্সন তৌবা, ওক্সনদা শরুক য়াবা হেঙ্গৎহনবা, মিনরেল রিসোর্সশিংগী প্রদক্সন হেঙ্গৎপা, মাইনিংগী মমল অমসুং ত্রান্সপোর্তেসনগী মমল হন্থবা, ইজ ওফ দুইং বিজিনেস হেঙ্গৎপা অমদি ইনভাইরনমেন্ত সস্তেনেবল দিবেলপমেন্তকা লোয়ননা কার্বোন ফুৎপ্রিন্ত হন্থবা অসিসু খন্ন-নৈনখিবা অদুগী মরুওইবা শরুকশিংনি। ওক্সন স্ত্রকচর, ইফিসেন্ত ইন্সতিত্যুস্নেল এরেঞ্জমেন্তশিং, এক্সপ্লোরেসন অমসুং মাইনিংদা প্রাইবেৎ সেক্তরনা শরুক য়াবা, পব্লিক সেক্তরবু হেন্না কম্পিতিতিব ওইনবদা রিফোর্মশিংগী মরী লৈনবা ইসশিংসু খন্ন-নৈনখি। দোমেস্তিক সপ্লাইশিংগীদমক সমুদ্রগী লম্বীশিং শিজিন্নবা য়াওনা মিনরেশিংগীদমক ইভাক্যুয়েসন ইনফ্রাস্ত্রকচর হেন্না পাকথোক-চাউথোকহনবা অমসুং ফগৎহনবসু খন্ন-নৈনখি। পোতেন্সিয়েল রিফোর্মশিংগীদমক মাইনশিংদগী রেলৱে স্লাইদিং ফাওবা কোল ত্রান্সপোর্তকীদমক ইফিসিয়েন্ত অমসুং এনভাইরনমেন্তেল্লী কনেক্তিবিতী হেঙ্গৎহনবগা মরী লৈনবা হিরমশিং, রেল ৱেগোনশিংদা ওতোমেতিক লোদিং, কোল গ্যাসিফিকেসন অমসুং লিক্বুইদিফিকেসন, কোল বেদ মিথেন এক্সপ্লোরেসনদসু খন্ন-নৈনখি। প্রধান মন্ত্রী নরেন্দ্র মোদীনা এম্প্লোইমেন্ত ওপোর্চুনিতীশিং হেঙ্গৎপা অমসুং গ্রোথতা ইনোৎ পীবদা মাইন সেক্তরগী থৌদাংসু য়েংশিনখি। প্রধান মন্ত্রীনা মিনরেলশিংগী প্রদক্সন অমসুং মদুবু লৈবাক মনুংদা প্রোসেস তৌবদা লৈবাক অসিগী সেল্ফ রিলায়েন্স ফগৎহনবদা অখন্নবা মিৎয়েং থমখি। মিনরেল সেক্তরনা মসিগী ওপরেসনশিং ইন্তর্নেস্নেল থাক্তা বেঞ্চমার্ক তৌগদবনি হায়না মহাক্না মখা তাখি অমদি এক্সন প্লান অমা শেম-শানবা মখোয়দা পাউতাক পীখি। ইফিসিয়েন্ত মাইনিংগীদমক মোদর্ন তেক্নোলোজীশিং শিজিন্নবদা মহাক্না অকনবা ৱাফম থমখি। চহি অসিদা লৈবাক অসিদা অচৌবা কোল স্তোক ইনভেন্তরী অমা লৈরিবা মতম অসিদা থর্মেল কোল ইম্পোর্ত সবস্তিত্যুসন তার্গেৎ তৌনবা মহাক্না পাউতাক পীখি।
পি.এম.না মালেমগী নর্সশিংগী নুমিত্তা নর্সশিংদা তৌবীমল খঙবা উৎখ্রে

প্রধান মন্ত্রী নরেন্দ্র মোদীনা মালেমগী নর্সশিংগী নুমিৎকী থৌরমদা নর্সশিংদা তৌবীমল খঙবা উৎখ্রে। “মালেমগী নর্সশিংগী নুমিৎ অসি ঐখোয়গী মালেম অসিবু তেক্ত কাইদনা থম্নবা হায়দুনা অহিং নুংথিল নাইদনা মশক থোক্না হোৎনরিবা নর্সশিংদা তৌবীমল খঙবা উৎপগী অখন্নবা নুমিৎ অমনি। হৌজিক হৌজিকসু মখোইনা কোবিদ-১৯বু মায়থিবা পীননবা কন্না হোৎনরি। ঐখোয়না নর্সশিং অমসুং মখোইগী ইমুং-মনুংদা তৌবীমল খঙবা উৎচরি”। ফ্লোরেন্স নাইতিঙ্গলনা পীবীরম্বা ইথিল অদুনা ঐখোয়গী থবক কনবা নর্স স্তাফশিংনা মীওইবগী থৌজাল হৈবগী মওংসু উৎলি। ঙসিসু ঐখোয়না নর্সশিংগী য়াইফবা ওইনবা খোংথাংশিংগী মতাংদা হন্না হন্না পল্লি অমসুং হীরম অসিদা অহেনবা মিৎয়েং চংদুনা মতেং পাংবীনবা মীওইশিং ৱাত্তনবা হোৎনরি হায়না প্রধান মন্ত্রীনা হায়খি।
স্তেতহুদ নুমিৎনা লাকপদা প্রধান মন্ত্রীনা ত্রিপুরাদা নুংঙাইবা ফোংদোকখ্রে

ঙসি স্তেতহুদ নুমিৎকী তাঞ্জানা লাকপদা প্রধান মন্ত্রী শ্রী নরেন্দ্র মোদীনা ত্রিপুরা রাজ্যগী প্রজাশিংদা নুংঙাইবা ফোংদোকখ্রে। ত্বিতরদা প্রধান মন্ত্রীনা হায়খি, “ত্রিপুরাগী ফিদম্নীংঙাই ওইরবা ত্রেদিসনশিং অমসুং নেস্নেল দিবেলপমেন্তদা থৌদাং য়ারিবা অদুগীদমক ঐখোয়না চাউথোকচরি। ত্রিপুরাগী প্রজাশিং অসি মখোয়গী ইন্দস্ত্রীয়স ওইবা মতৌগীদমক খঙনৈ। ত্রিপুরাগী নাগরিকশিং মখা তানা চাউখৎপা অমসুং নুংঙাই য়াইফবা ওইরসনু হায়না ঐহাক্না থৌনীজরি।”
সিন্ধুদুর্গগী চিপী এয়রপোর্ত অমসুং মুম্বাইগী মরক্তা ফ্লাইতকী থবকশিং হৌখিবদা পি.এম.না হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা হায়খি মদুদি সিন্ধুদুর্গগী চিপী এয়রপোর্ত অমসুং মুম্বাইগী মরক্তা ফ্লাইতকী অনৌবা থবকশিং অসিনা তুরিজম অমসুং লম্বী অসি ফাওনবদা হেন্না কান্নবা পীরগনি। সিবিল এবিএসনগী মন্ত্রী শ্রী জ্যোতিরাদিত্যা সিন্ধিয়াগী ত্বীত অমা হল্লদুনা, প্রধান মন্ত্রীনা ত্বীত তৌখি: “ঙসি অসি কোনকান রিজন্দা লৈরিবা শুমহৎনিঙাই ওইরবা মীওইশিং অসিগী অখন্নবা নুমিৎ অমনি অমসুং মসিনা শোইদনা তুরিজম অমসুং লম্বী অসি ফাওনবদা হেন্না কান্নবা পীরগনি”।
বঙ্গলাদেশকী মপান থৌরম পুবা মন্ত্রীনা প্রধান মন্ত্রীগা উনখ্রে

বঙ্গলাদেশকী মপান থৌরম পুবা মন্ত্রী দাক্তর এ.কে. অব্দুল মোমেন্না ঙসি প্রধান মন্ত্রী শ্রী নরেন্দ্র মোদীগা উনখ্রে। প্রধান মন্ত্রীনা দাক্তর অব্দুল মোমেনবু মপান থৌরম পুবা মন্ত্রী ওইনা হাপলকপদা নুংঙাইবা ফোংদোকখি অমসুং মহাক্কী অহানবা মপান লমগী খোংচৎ ওইনা ভারতপু খনবগীদমক থাগৎপা ফোংদোকখি। দাক্তর অব্দুল মোমেন্না লৈবাক অনিগী লৈনরিবা মরীগী অনৌবা চাউখৎ–থৌরাংশিং অদু প্রধান মন্ত্রীদা পাওদমখি। প্রধান মন্ত্রীনা হায়খি মদুদি হৌখিবা চহী খরা অসিদা ভারত–বঙ্গলাদেশকী লৈনরিবা মরী অসি মথকলোমদা কাখৎলক্লি। প্রধান মন্ত্রী সৈখ হসিনানা নৌনা ওফিস পায়রকপা মতমদা মোমেন্তম অসি শেমগৎনবা বঙ্গলাদেশকা লোয়ননা থবক তৌনবা ভারতকী ৱাশক অদু মহাক্না অমুক হন্না শোয়দবনি হায়খি।
পি.এম.না জনুৱারীগী ১২দা ২৫শুবা নেস্নেল য়ুথ ফেস্তিভল হৌদোক্লগনি

প্রধান মন্ত্রী, শ্রী নরেন্দ্র মোদীনা ভীদিও কনফররেন্সিংগী খুত্থাংদা পুদুচেরীদা ২০২২গী জনুৱারি ১২গী অয়ুক্কী পুং ১১দা ২৫শুবা নেস্নেল য়ুথ ফেস্তিভল হৌদোক্লগনি। নুমিৎ অদু স্বামি ভিবেকানন্দগী মপোক কুমওন ওইবনা নুমিৎ অসিবু নেস্নেল য়ুথ দে হায়না পাংথোক্নৈ। ফেস্তিভল অসিনা ভারতকী নহাশিংগী ৱাখল্লোনদা অহোংবা পুরক্নবা অমসুং লৈবাক শেমগৎনবগীদমক্তা য়ুনাইতেদ ফোর্স অমা ওইনা ওন্থোক্নবগী পান্দম থম্লি। মসি সোসিয়েল কোহেশন অমসুং ইন্তেলেকচুৱল অমসুং কলচরেল ইন্তিগ্রেশনদা য়াম্না চাউবা এক্সরসাইজশিংগী মরক্তা অমনি। মসিনা ভারতকী দাইভর্স ওইবা কলচরশিং অদুবু পুশিল্লক্তুনা অমসুং ‘এক ভারত, শ্রেস্থ ভারত’কী অপুনবা লংলা অদুদা পুনশিন্নবগী পান্দম থম্লি। হন্দক্কী চহি অসিদি, হনেগৎলক্লিবা কোবিদকী ফিভম অসি য়েংলগা, ফেস্তিভল অসি ২০২২গী জনুৱারী ১২-২৩ ফাওবা ভর্চুৱল ওইনা পাংথোক্লগনি। ইনোগুরেশন অসিগী মতুং তারকপা ওইনা নেসনেল য়ুথ সম্মিৎ পাংথোক্লগনি, মসিদা মশক খঙদোক্লবা থীম মরিদা পেনেল দিসকস্সশিং পাংথোক্লগনি। নহানা লুচিংবা চাউখৎ-থৌরাংগী থবকশিং অমসুং থোরক্লিবা ইসুশিং অমসুং চেলঞ্জেসশিং সোল্ব তৌনবা নহাশিংবু পুক্নিং থৌগৎপা হায়বা অসিগী মনুং চন্না, থীমশিং অসিদা এনভাইরনমেন্ত, ক্লাইমেত অমসুং এস.দি.জি.না পুরকপা গ্রোথ; তেক, এন্ত্রপ্রেনোশিপ অমসুং ইন্নোভেশন; ইন্দিজেনিয়স অমসুং এন্সিয়েন্ত ৱিসদম; অমসুং নেস্নেল কেরেক্তর, নেসন বিলদিং অমসুং ওম গ্রোথ হায়রিবা থীমশিং অসি য়াওগনি। ফেস্তিভল অসিদা পার্তিসিপেন্তশিংদা পুদুচেরীগী ওরোভিলগী ইম্মর্সিব সিতী এক্সপরিয়েন্স, ইন্দিজেনিয়স স্পোর্ত গেমস আমসুং ফোক দান্সশিংনচিংবগী রেকোর্দেদ ভীদিও কাপসুলশিং উৎলগনি। মসিদা ওলীপিয়নশিং অমসুং পারালীমপিয়নশিংগা ওপন দিসকস্সনশিং পাংথোক্লগনি অমসুং মসিগী মতুং তারকপা ওইনা নুমিদাংদা লাইব পার্ফোর্মেন্স উৎলগনি। অবুক্তা ভর্চুৱল য়োগা সেসন শিনগনি। থৌরম অদুদা, প্রধান মন্ত্রীনা “মেরে সপ্নো কা ভারত” অমসুং “অনসং হীরোস ওফ ইন্দিয়ন ফ্রীদম মুবমেন্ত”কী মতাংদা খনগৎলবা এসেশিংসু মাইখুম হাংদোক্লগনি। মসিগী এসেশিং অসি থীম অনিদা য়ুমফম ওইরগা নহা লাখ ১ হেন্না থাজিল্লকপা সবমিসনশিং অদুদগী অদুদগী খনগৎলবা এসেশিংনি। প্রধান মন্ত্রীনা চাউরাক্না লুপা করোর ১২২গী ইনভেস্তমেন্ত থাধদুনা পুদুচেরীদা লিংখৎপা এম.এস.এম.ই. মন্ত্রালয়গি তেক্নোলোজী সেন্তর শঙ্গারগনি। ইলেক্ত্রোনিক সীস্তেম দিজাইন এন্দ মেন্যুফেকচরিং (ই.এস.দি.এম.) সেক্তরদা মীৎয়েং থম্বা মসিগী তেক্নোলোজী সেন্তর অসিদা খ্বাইদগী নৌবা তেক্নোলোজী য়াওরগনি। মসিনা নহাশিংবু হৈ-শিংহনবদা য়াম্না চাউনা মতেং পাংগনি অমসুং চহি অমদা চাউরাক্না ত্রেনী ৬৪০০ ত্রেন তৌবা ঙমগনি। প্রধান মন্ত্রীনা লুপা করোর ২৩ চংদুনা পুদুচেরীগি সরকারনা শাবা ওপন এয়র থিয়েতর য়াওবা ওদিতোরিয়ম- পেরুন্থালাইভার কামারাজার মনিমন্দাপমবুসু শঙ্গারগনি। মসি মরু ওইনা এজুকেশনগা মরী লৈনবা থৌরমশিংগীদমক্তা শিজিন্নগনি, অমসুং মসিদা মী ১০০০গী মথক্তা তিনবা য়াগনি।
রাজ্য অদুদা জল জিবন মিসন চাদা ১০০ পায়খৎপদা মখোয়গী হরাও-তয়াম্বা অদুগীদমক প্রধান মন্ত্রীনা গুজরাতকী মীয়াম থাগৎখ্রে

হর ঘর জল চাদা ১০০ পায়খৎপগী মতাংদা গুজরাতকী মিনিস্তর শ্রী রুসিকেস পতেলগী ত্বিৎ অমগী পাউখুম পীরদুনা, প্রধান মন্ত্রীনা গুজরাতকী মীয়ামগী হরাও-তয়াম্বা অদু থাগৎখ্রে। প্রধান মন্ত্রীনা ত্বিৎ তৌখি; “গুজরাতকী মীয়াম থাগৎচরি… মসিনা ঈশিং ফংবদা মীয়ামগী হরাওবা অদু উৎথোক্লে”।
প্রধান মন্ত্রীনা দীফলিম্পিক্সতা শরুক য়াগদৌরিবা ভারতকী কন্তিঞ্জেন্তকা অয়ুক্কী পুং ৯.৩০দা ৱারী শাগনি

প্রধান মন্ত্রী, শ্রী নরেন্দ্র মোদীনা দীফলিম্পিক্সতা শরুক য়াগদৌরিবা ভারতকী কন্তিঞ্জেন্তকা অয়ুক্কী পুং ৯.৩০দা ৱারী শাগনি। কন্তিঞ্জেন্ত অপুনবা অসিনা পুৱারী শেম্লে অমসুং ভারত মচা খুদিংগী মাইথোংদা মোমোম মিনোক পুরক্লে হায়না মহাক্না হায়খ্রে। প্রধান মন্ত্রীনা অসুম্না ত্বীত তৌরকখিঃ “দীফলিম্পিক্সতা শরুক য়াগদৌরিবা ভারতকী কন্তিঞ্জেন্তকা অয়ুক্কী পুং ৯.৩০দা ৱারী শানবা ঐহাক্না ঙাইরি। কন্তিঞ্জেন্ত অপুনবা অসিনা পুৱারী শেম্লে অমসুং ভারত মচা খুদিংগী মাইথোংদা মোমোম মিনোক পুরক্লে”।
মন্ত্রীমন্দলনা অনরেগুলেতেদ দিপোজিৎ স্কিম্স বিল, ২০১৮ থিংজিন্নবা ওফিসিয়েল এমেন্দমেন্তশিংগীদমক হায়জরকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা স্তেন্দিং কম্মিতী ওন ফাইনান্স (এস.সি.এফ.)কী হায়জরকপা ৱাফমগী মতুংইন্না অনরেগুলেতেদ দিপোজিৎ স্কিম্স বিল, ২০১৮ থিংজিন্নবা ওফিসিয়েল এমেন্দমেন্তস চৎথবদা অয়াবা পীখ্রে। অনরেগুলেতেদ দিপোজিৎ স্কিম্স বিল, ২০১৮ থিংজিন্নবা ২০১৮গী জুলাই ১৮দা পর্লিয়ামেন্তা পুখৎখি অমদি এস.সি.এফ.দা রিফর তৌখি, মদুনা হায়রিবা বিল অসিদা মসিগী তরেৎশুবা রিপোর্ত ২০১৯গী জনুৱারী ৩দা পর্লিয়ামেন্তদা পিশিনখি। শক্তমশিং: • বিল অসিদা সবস্তেন্তিব বেন্নিং ক্লোজ অমা য়াওরি মদুনা দিপোজিৎ তেকরশিংবু প্রমোৎ তৌবা, ওপরেৎ তৌবা, মখল অমত্তগী অনরেগুলেতেদ দিপোজিৎ স্কিমদা এদভর্তিজমেন্ত ইশু তৌবা নত্ত্রগা দিপোজিৎশিং লৌশিনবা থিংলি। • বিল অসিনা তোঙান তোঙানবা মখল অহুমগী মরালশিং শেমলি, মখোয় অদুদি, অনরেগুলেতেদ দিপোজিৎ স্কিমশিং চত্থবা, রেগুলেতেদ দিপোজিৎ স্কিমশিংদা নমথাক তৌবা, অমসুং অনরেগুলেতেদ দিপোজিৎ স্কিমশিংগা মরী লৈননা অরানবা দোকুমেন্ত শিজিন্নবা। • বিল অসিদা অসিগুম্বা থৌওং অসি তোকহন্নবা অকনবা চৈরাক ফংহনবা অমদি ফাইন চাউনা থিহনবা য়াওরি। • বিল অসিদা অদুগুম্লবা থৌওংশিংদা দিপোজিৎ তৌরবা শেনফম হন্দোকপা নত্ত্রগা পীথোকপগী থৌরাং য়াওরি মদুনা আইন্না য়াদবা মওংদা দিপোজিৎ তৌবা হেঙ্গৎপা মেনেজ তৌরগনি। • বিল অসিদা কোম্পিতেন্ত ওথোরিতীনা প্রোপরতীশিং / এসেৎশিং এতেচ তৌবা য়াহল্লি; • মরন মথুম ফাজিন্নবা অমদি দিপোজিতরশিংবু শেল হন্দোক্নবগীদমক অকক্নবা মতম পারি; • বিল অসিনা লৈবাক অসিদা দিপোজিৎ তেকিং এক্তিবিতীশিংদা ইনফোর্মেশন খোমজিন্নবা অমসুং সেয়র তৌনবগীদমক ওনলাইন সেন্ত্রেল দেতাবেজ অমা শেমবা ঙমহল্লগনি; • বিল অসিনা দিপোজিৎ তেকর অমসুং দিপোজিৎপু খঙহন্নবগীদমক শন্দোক্না তাক্লি; • দিপোজিৎ তেকরশিংদা লেজিস্লেসন্না ইনকোর্পোরেৎ তৌরবা অদুগুম্বা অকক্নবা এনতাইতীশিং নত্তনা (ইন্দিবিজুয়েলশিং য়াওনা) ওইথোকপা য়াবা পুম্নমক য়াওরি; • দিপোজিৎপু মওং অমদা দিফাইন তৌরি মদুনা দিপোজিৎ তেকরশিংবু কেমোফ্লেজিং পব্লিক দিপোজিৎতগী রিসিপ্তস ওইনা অথিংবা থম্লি; অমসুং • কমপ্রেহেন্সিব য়ুনিয়ন লো অমা ওইবনা বিল অসি স্তেত লোশিংদগী খ্বাইদগী ফবা প্রেক্তিসশিং এদোপ্ত তৌই। য়ুমফম: শেল-থুম মন্ত্রীনা বজেৎ ৱারোল ২০১৬-১৭তা লাওথোকখি মদুদি অরানবা মওংদা শেল তুংশিল্লিবা স্কিমশিংগী খুদোংথিবদগী ঙাকথোক্নবা কমপ্রিহেন্সিব সেন্ত্রেল লেজিস্লেসন অমা শেম্লগনি মরমদি হন্দক্কী থা খরা অসিদা অসিগুম্বা মখলগী স্কিমশিংগী থোংদা লৈবাক পুম্বগী তোঙান তোঙানবা মফমশিংদা মশিং থিঙমদ্রবা মীয়ামশিংবু য়াম্না চাউনা শেল-থুমগী নমথাক তৌখিবগী ৱাফম লাক্লি। স্কিমশিং অসিনা খ্বাইদগী শোকহল্লিবা অসি লায়রবশিং অমসুং শেল থুমগী ফিভম ফত্ত্রবশিংদনি, অমদি অসিগুম্বা স্কিমশিংগী ওপরেসনশিং অসি তোয়না রাজ্য কয়াদা শন্দোকখ্রি। আর.বি.আই.না পীরকপা ইনফোর্মেশনগী মতুং ইন্না জুলাই, ২০১৪ অমসুং মে, ২০১৮গী মতমগী মনুংদা অনওথোরাইজ স্কিমশিংগী কেস ৯৭৮ তোঙান তোঙানবা রাজ্যশিং অমসুং য়ুনিয়ন তেরিতোরীশিংদা স্তেত লেভেল কোওর্দিনেসন কম্মিতীদা খন্না নৈনখি। অসিগুম্বা মখলগী খুদম কয়া অমা লৈবাক অসিগী নোংপোক থংবা শরুকতা রিপোর্ত তৌরি। মখা তারকপা ওইনা শেল-থুমগী মন্ত্রীনা বজেৎকী ৱারোল ২০১৭-১৮দা লাওথোকখি মদুদি আইন্না য়াদবা দিপোজিৎ স্কিমশিংগী কিহনলক্লিবা অসি ককথৎনবা দ্রাফ বিল পব্লিক দোমেন্দা থম্লে অমদি মসি ফাইনেলাইজ তৌরবা মতুং অথুবা মতমদা পুথোক্লগনি।
কাদ্রী গোপালনাথ লৈখিদবদা প্রধান মন্ত্রীনা অৱাবা ফোংদোকখ্রে

কর্নাতিক ম্যুজিসিয়ন শ্রী কাদ্রী গোপালনাথ লৈখিদবা ঙসি প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে মহাক্না হায়খি “ ইতোপ-তোপ্পা কাদ্রী গোপালনাথ মতোল লোম্না ফজবগী মপুংফারবা খুদম অমনি। অখন্নবা লৌশিংনা থল্লবা মহাক্না কর্নাতিক ম্যুজিক্তা মমল য়াম্লবা খুদোল অমা তম্বীরম্মি। মহাক্কী ঈশৈশিং অদু মহাদেস কয়া য়ৌখি। মহাক লৈখিদবা অৱাবা ফাওই। ঐগী অৱাবা অসি মহাক্কী ইমুং-মনুং অমসুং শৌগৎপশিংগা শরুক য়ামিন্নরি”।
প্রধান মন্ত্রীনা নাইত্রোজেন প্লান্তশিংবু ওক্সীজেন প্লান্তশিংদা ওন্থোকপগী চংশিল্লিবা থবকশিং হন্না য়েংশিনখ্রে

কোবিদ-১৯ লায়চৎকী ফিভম অসিদা মেদিকেল ওক্সীজেনগী তঙাইফদনা চংগদবা অসি য়েংলগা, ভারত সরকারনা হান্ননা লৈরিবা নাইত্রোজেন প্লান্তশিং অসি ওক্সীজেন পুথোক্নবগী থবকশিং পায়খৎলি। অসিগুম্বা ওক্সীজেন পুথোক্কদবা নাইত্রোজেন প্লান্তগী ইন্দস্ত্রী কয়া অমা খন্দোক্তুনা লৈরে। হান্না লৈরবা প্রেসর স্বীং এবজোর্বসন (পি.এস.এ.) নাইত্রোজেন প্লান্তশিং ওক্সীজেন পুথোক্নবা থৌওংশিংগী মতাংদা খন্ন-নৈনখ্রে। নাইত্রোজেন প্লান্তশিং অসিদা ওক্সীজেন পুথোকপগীদমক তঙাইফদনা চংগদবা জিওলাইত মোলেকুলার শিব (জেৎ.এম.এস.)গী মফমদা কার্বোন মোলেকুলার শিব (কে.এম.এস.) শিজিন্নরি। মরম অদুনা, জেৎ.এম.এস. অসি কে.এম.এস.তা শিন্দোকপা অমসুং অতৈ অতোপ্পা ওক্সীজেন এনালাইজর, কন্ত্রোল পেনেল সিস্তেম, ফ্লো ভালব অসিনচিংবা অসিদা অহোংবা খর লৈবনা হান্না লৈরিবা নাইত্রোজেন প্লান্তশিং অসি ওক্সীজেন পুথোক্নবগীদমক শেমদোক শেমজিন তৌবা য়াই। ইন্দস্ত্রীশিং অসিগা কুপ্না খন্নরবা মতুংদা, হৌজিক ফাওবদা থবক পায়খৎলিবা প্লান্ত অসিগী ইন্দস্ত্রী ১৪ মশক খঙদোক্লে। মখা তানা ইন্দস্ত্রী অসিগী মতেং পাংনবা নাইত্রোজেন প্লান্ত ৩৭ অমসু মশক খঙদোক্লে। ওক্সীজেন পুথোক্নবগী শেমদোক্লবা নাইত্রোজেন প্লান্তশিং অসি মনাক নকপা হোস্পিতালদা হোংজিনবা নত্ত্রগনা প্লান্ত অসি হোংজিনবা য়াদবা থোক্লগনা হায়রিবা ওক্সীজেন অসি হোস্পিতালদা অখন্নবা ভেসেল/সিলিন্দরগী খুত্থাংদা পুরকপা পুক্তুনা মফম অদুমক্তদা শিজিন্নবা য়াই। পি.এম.গী প্রিন্সিপাল সেক্রেতরী, কেবিনেৎ সেক্রেতরী, হোম সেক্রেতরী, রোদ ত্রান্সপোর্ত অমসুং হায়ৱেগা সেক্রেতরী অমসুং অতৈ মকোক থোংবা ওফিসিএলশিংনা মীফম অসিদা শরুক য়াখি।
য়ু.এস. কংগ্রেসমেন জোন লেৱিসনা লৈখিদবদা পি.এম.না নুংঙাইতবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা য়ু.এস. কংগ্রেসমেন জোন লেৱিসনা লৈখিদবদা অৱাবা ফোঙদোকখ্রে। ত্বীত অমদা, প্রধান মন্ত্রীনা হায়, “সিভিল রাইত্স, অহিংসা অমসুং গান্ধিয়ন ভেল্যুগী চেম্পিয়ন ওইরমবা য়ু.এস. কংগ্রেসমেন জোন লেৱিসনা লৈখিদবদা ঐখোয়না নুংঙাইতবা ফোঙদোক্লি। মহাক্কী ৱাখল্লোন মখা তানা লৈখিগনি অমদি লেপ্তনা পুক্নীং থৌগৎখিগনি।
ভারতকী খুঙ্গংদা হিংনবা লম্বীশিং হেন্না ফংহন্নবা জুন ২০দা প্রধান মন্ত্রী মোদীনা গরীব কল্যান রোজগার অভিয়ান হৌদোক্কনি

অতোপ্পা রাজ্যশিংদগী হল্লকপা শিন্মীশিং অমসুং খুঙ্গংগী মীয়ামদা হিংনবা খুদোংচাবশিং পীনবা য়াম্না চাউবা খুঙ্গংগী মীয়াম থবক শুনবা স্কিম “গরীব কল্যান রোজগার অভিয়ান” হৌদোক্নবা ভারত সরকারনা ৱারেপ লৌরে। বিহারগী চীফ মিনিস্তর অমসুং দিপুতি চীফ মিনিস্তর য়াওনা ভিদিও কনফরেন্সকী খুৎথাংদা জুন ২০, ২০২০গী অয়ুক পুং ১১দা অভিয়ান অসি প্রধান মন্ত্রী মোদীনা হৌদোক্কনি। অভিয়ান অসি বিহারগী খাগারিয়া জিলাগী বেলদৌর ব্লোক্কী মনুংদা লৈবা তেলিহার খুঙ্গংদা হৌদোক্কনি। থৌরম অদুদা অতোপ্পা রাজ্য মঙাগী চীফ মিনিস্তরশিং অমসুং মরী লৈনবা মিনিস্ত্রিশিংগী য়ুনিয়ন মিনিস্তরশিং ভর্চুয়েল ওইনা শরুক য়াগনি। কোবিদ-১৯ লাইচৎ শন্দোরকপা অসিদা থাপ্নবা লৈনবা কাংলোনশিং ঙাক্নবা কম্মন সর্বিস সেন্তরশিং অমসুং কৃষি বিগ্যান কেন্দ্রশিংগী খুৎথাংদা রাজ্য ৬গী জিলা ১১৬গী খুঙ্গংশিং থৌরম অসি শরুক য়াগনি। নুমিঃ ১২৫ চৎথগদৌরিবা কেম্পেন অসিদা অতোপ্পা রাজ্যশিংগী হল্লকপা শিন্মীশিং থবক ফংহন্নবা থবক মখল ২৫ পায়খৎনবা মিৎয়েং চংগনি অমসুং লৈবাক অসিগী খুঙ্গংশিংদা লুপা ক্রোর ৫০,০০০ চঙনা মচাক-মথুমশিং শেমগৎনবা হোৎনগনি। বিহার, উত্তর প্রদেশ, মধ্য প্রদেশ, রাজাস্থান, ঝারখান্দ অমসুং ওরিশা রাজ্যশিংগী অপুনবা জিলা ১১৬গী অতোপ্পা রাজ্যশিংগী হল্লকপা শিন্মীশিং কেম্পেন অসিদা শরুক য়াহনগনি অমসুং মসিদা এস্পিরেসনেল দিস্ত্রিক্ত ২৭ য়াওরি। হায়রিবা এস্পিরেসনেল দিস্ত্রিক্তশিং অসিদা অতোপ্পা রাজ্যশিংগী হল্লকপা শিন্মীশিংগী শরুক অহুম থোকপগী শরুক অনি কোনশিনগনি হায়না পানরি। তোঙান-তোঙানবা মিনিস্ত্রিশিং/দিপার্তমেন্তশিং ১২ হায়বদি; রুরেল দিবলপমেন্ত, পঞ্জয়াতি রাজ, রোদ ত্রান্সপোর্ত অমসুং হায়ৱেজ, মাইন্স, দ্রিকিং ৱাতর অমসুং সেনিতেসন, ইনভাইরোনমেন্ত, রেলৱেজ, পেত্রোলিয়ম অমসুং নেচরেল গ্যাস, নিউ অমসুং রিনিউএবল ইনর্জি , বোর্দর রোদস,তেলিকোম অমসুং এগ্রিকলচরগী মরক্তা মতেং পীনদুনা অভিয়ান অসি পায়খৎকনি।
হান্নগী প্রধানমন্ত্রী শ্রী লাল বাহাদুর শাস্ত্রীগী পুন্য তিথি লাকপদা প্রধানমন্ত্রীনা মফমদা ইকায় খুম্নবা উৎখ্রে

হান্নগী ভারতকী প্রধানমন্ত্রী শ্রী লাল বাহাদুর শাস্ত্রীগী পুন্য তিথি লাকপদা প্রধানমন্ত্রী শ্রী নরেন্দ্র মোদীনা মফমদা ইকায় খুম্নবা উৎখ্রে । প্রধানমন্ত্রীনা হায়খি,“ শাস্ত্রীজীগী পুন্য তিথি লাকপদা মফমদা ঐখোয়না ইকায় খুম্নবা উৎচরি । মহাক্কী পাপ চেন্দ্রবা থবক মতৌ অমসুং থৌনালৈনা লুচিংবিরম্বা অদু লাক্কদৌরিবা চারোল শুরোলশিংনা নিংশিংদুনা লৈহৌরগনি ।”
প্রধান মন্ত্রীনা ভারতকী ফুতবোল শান্নরোই, সুনিল ছেত্রীবু খ্বাইদগী অহুমশুবা য়াম্না স্কোর তৌবা এক্তিব ওইরিবা নুপাগী ইন্তর্নেস্নেল শান্নরোই ওইনা শকখঙলকপদা নুংঙাইবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভারতকী ফুতবোল শান্নরোই, সুনিল ছেত্রীবু খ্বাইদগী অহুমশুবা য়াম্না স্কোর তৌবা এক্তিব ওইরিবা নুপাগী ইন্তর্নেস্নেল শান্নরোই ওইনা শকখঙলকপদা নুংঙাইবা ফোংদোকখ্রে ফিফা ৱর্ল্দ কপকী ত্বীত অমগী পাউখুম পীরদুনা, প্রধান মন্ত্রীনা ত্বীত তৌখি: “সুনিল ছেত্রী, অদোম্না মশক থোকপা থৌওং পাংথোক্লে! মসিনা ভারত্তা ফুতবোলবু মীয়াম্না হেন্না পাম্বা হেনগৎহনবদা তেংবাংলগনি। @chetrisunil11 ⚽️
শহর শেমগৎপগী থবকশিং পায়খৎপা হৌখিবগী চহি অহুম শুবা থৌরমদা প্রধান মন্ত্রীনা ৱাঙাংবা

ঙসি প্রধান মন্ত্রী নরেন্দ্র মোদীনা লখনৌদা পাংথোক্কদবা শহর শেমগৎনবা সরকারনা পায়খৎপা মরুওইবা স্কিম অহুম চহি অহুম মপুংফারকপা থৌরম ‘ত্রান্সফোরমিং অরবান লেন্দস্কেপ’তা ৱা ঙাংগনি । স্কিমশিং অদুদি : প্রধান মন্ত্রী অৱাস য়োজনা(অরবান); অতল মিশন ফোর রিজুবেনেসন ওফ অরবান ত্রান্সফোরমেসন (অমরুত); অমসুং স্মার্ত সিতি মিশননি । শহর শেমগৎপগী মরুওইবা মিশনশিংগী একজিবিসন অমা প্রধান মন্ত্রীনা য়েংখি । মহাক্না রাজ্য অমমমগী পি এম এ ৱাই(য়ু) গী কান্নবা ফংলবা মীওই ৩৫ ৱারী শানখি । উত্তর প্রদেশগী তোঙান-তোঙানবা শহরশিংদগী ভিদিও লিঙ্কগী খুৎথাংদা পি এম এ ৱাইগী কান্নবা ফংলবশিংদগী মহাক্না মখোয়গী ৱারোল তাগনি । মহাক্না উত্তর প্রদেশতা ফ্লেগসিপ মিশনশিংগী মখাদা পায়খৎকদবা তোঙান-তোঙানবা প্রোজেক্তশিংগী উরেপ-উয়ুং তমখি । মীয়ামদা ৱা ঙাংবদা প্রধান মন্ত্রীনা হায়খি, থৌরম অসিদা শরুক য়ারিবা অরবান এদমিনিস্ত্রেতরশিং অসি অনৌবা ভারত অমসুং অনৌবা মীরোলগী থাজবা অমসুং অনিংবশিং মহুৎ শীল্লিবা শহরশিংগী মীহুৎ ঙাক্তনি। প্রধান মন্ত্রীনা হায়খি, স্মার্ত সিতি মিশনগী মখাদা লুপা ক্রোর ৭০০০ গী প্রোজেক্তশিং লোইশিল্লে অমসুং লুপা ক্রোর ৫২,০০০ গী প্রোজেক্তশিং পায়খৎলি । মিশন অসিগী পান্দমদি লায়রবশিং, য়াইমরপ ওইনা লায়রবশিংদা কান্নবা ফংহনবা অমসুং মখোয়গী পুন্সি হিংবদা লাইহনবনি । মহাক্না হায়খি , ইন্তেগ্রেতদ কমান্দ সেন্তর অসি মিশন অসিগী মরুওইবা শরুক অমনি । হায়রিবা সেন্তরশিং অসি শহর ১১ দা থবক তৌবা হৌখ্রে অমসুং শহর অয়াম্বদা মসিগী থবক পায়খৎলি । হান্নগী প্রধান মন্ত্রী অতল বিহারি বাজপাইনা তৌরম্বা থবকশিং নিংশিংলদুনা , নরেন্দ্র মোদীনা হায়খি , ভারতকী শহরশিং শেমগৎনবগী পান্দম অসি বাজপাইনা এম পি ওইনা কারকখিবা লখনৌগা য়াম্না নক্নবা মরি লৈনৈ । অতল বিহারি বাজপাইনা তৌরম্বা থবকশিং শিংথারদুনা , প্রধান মন্ত্রীনা হায়খি, হিংবগী থাক ৱাংখৎনবা কেন্দ্র সরকারনা থবক পায়খৎলি । ২০২২ ফাওবদা মীপুম খুদিংমক য়ুম লৈহন্নবা সরকারনা পান্দম থম্লি । হিরম অসিদা থবক ময়াম অমা পায়খৎলে । হৌজিক শারিবা য়ুমশিং অসিদা অমাংশঙ অমা অমসুং মৈ ফংহল্লে । নুপীগী মিংদা রেজিস্ত্রার তৌবা মরম্না হায়রিবা য়ুমশিং অসি নুপীদা শক্তি পীবগী খুদম অমনি । হন্দক চৈরকখিবা অদুগী পাউখুম পীরদুনা প্রধান মন্ত্রীনা হায়খি, মহাক লায়রবশিং অমসুং শোৎথরবশিংগী ; লৌমীশিংগী অমসুং লান্মীশিং মরুপনি অমসুং মখোয়গী অৱাবশিং কোকহনবা পাম্মী । প্রধান মন্ত্রীনা হায়খি, মমাংঙৈদা ভারত্তা নিংথিনা থৌরাং তৌরবা শহর লৈরম্মী । অদুবু রাজনিতিগী অনিংবা অমসুং ৱাখল ফজনা খনদবদগী , নিংতম্বা ফংলবা মতুংদা ঐখোয়গী শহরশিংদা অমাং-অতা কয়া থোকখি । মহাক্না হায়খি, ঙসিগী ভারত য়াংনা চাওখৎলক্লি অমসুং শহরশিং অসিনা চাওখৎপগী ইন্জিন ওইরি, মরম অদুনা মখা তানা মওং মরিল তাদনা শেমগৎপা য়ারোই । অনৌবা ভারত অমগী শিংনরকপশিং থেংননবা শহরশিং শেমগৎপদা অমসুং ২১শুবা চহিচাগী মালেমগী থাক্তা লৈবা ভারতকী শহরশিং শেমগৎপদা স্মার্ত সিতি মিসন্না মতেং পাংগনি । লৈনবা মফম খুদিংমক ‘ই ৫’ না মশক তাক্কদবনি- ইজুকেসন, ইমপ্লোইমেন্ত, ইকনোমি অমসুং ইন্তরতেনমেন্ত । প্রধান মন্ত্রীনা হায়খি, স্মার্ত সিতি মিশন অসি মীয়াম্না শরুক য়াবা, মীয়ামগী অপাম্বা অমসুং মীয়ামগী দাইত্বদা য়ুম্ফম ওইবনি । মিউনিসিপাল বোন্দশিংগী খুৎথাংদা পুনে, হায়দ্রবাদ অমসুং ইন্দোরনা য়াম্লবা শেলফমশিং খোমগৎলে অমসুং লখনৌ অমসুং গাজিয়াবাদশু য়াম্না থুনা মখোয়গী মতুং ইল্লগনি । মহাক্না হায়খি, মীয়ামগী থবকশিং ওনলাইন্দা ফংলে, শাংনা লেপ্পা অমসুং শেন্জা-থুমজাগী থবক মুৎথৎখ্রে । স্মার্ত, শোইদবা, তুংকোইবা অমসুং অরোনবা লৈতবা থবকশিংনা মীওই ক্রোর কয়াগী পুন্সিদা অওনবা পুরকলে ।